EkBass/fiwiki-20250220-pages-articles huggingface dataset:
Erkki Niskanen (geofyysikko)

Erkki Vilho Niskanen (6. lokakuuta 1911 Viipuri – 1. tammikuuta 1982Kuolinilmoitus, Helsingin Sanomat 9.2.1982, s. 4) oli suomalainen geofyysikko, tekniikantutkija ja professori. Hän oli Teknillisen korkeakoulun lujuusopin professori 1962–1976. Hän tutki geofysiikkaa ja lisäksi puumateriaalien ja metallirakenteiden kimmo- ja lujuusominaisuuksia.Facta 2001, WSOY 1985, 12. osa, palsta 71 Niskanen väitteli tohtoriksi Helsingin yliopistosta 1958. Hän toimi Valtion teknillisen tutkimuslaitoksen tutkimusinsinöörinä 1951–1962, laboratorion johtajana ja professorina 1962–1963Kuka kukin on 1978 (Runeberg.org) == Lähteet == Luokka:Suomalaiset geofyysikot Luokka:Suomalaiset professorit Luokka:Teknillisen korkeakoulun professorit Luokka:Vuonna 1911 syntyneet Luokka:Vuonna 1982 kuolleet Luokka:VTT
Erkki Niskanen (kasvatustieteilijä)

Erkki Aali Niskanen (s. 1931) on suomalainen kasvatustieteilijä ja emeritusprofessori. Hän toimi vuodesta 1975 Helsingin yliopiston kasvatustieteen professorina. Hän tutki muun muassa kasvatuspsykologiaa, koulutustavoitteita ja oppimateriaalia.Facta 2001, WSOY 1985, 12. osa, palsta 71. Niskasen veli oli kansanedustaja ja ministeri Esko Niskanen.Facta 2001, Täydennysosa 1990, WSOY 1990, s. 377. == Lähteet == Luokka:Suomalaiset kasvatustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1931 syntyneet Luokka:Elävät henkilöt
Joseph Paul-Boncour

Joseph Paul-Boncour (4. elokuuta 1873 Saint-Aignan – 28. maaliskuuta 1972 Pariisi)Joseph Paul-Boncour Encyclopædia Britannica Online Academic Edition. Viitattu 16.9.2015. oli ranskalainen vasemmistopoliitikko. Hän oli lyhyesti Ranskan pääministerinä vuodenvaihteessa 1932–1933 ja osallistui vuonna 1945 Ranskan edustajana Yhdistyneiden kansakuntien (YK) perustamiseen. Paul-Boncour suoritti lakitieteen tutkinnon Pariisin yliopistossa ja toimi aluksi asianajajana. Nuoruudessaan hän osoitti kiinnostusta ammattiliittojen toimintaan ja auttoi lakiosaston perustamisessa työneuvostoille (Bourses du Travail). Vuosina 1899–1902 hän oli pääministeri Pierre Waldeck-Rousseaun henkilökohtaisena sihteerinä. Paul-Boncour valittiin vuonna 1909 parlamentin edustajainkamariin ja hän toimi lyhyesti työministerinä vuonna 1911. Hän edusti tasavaltalaissosialistista puoluetta (Parti Républicain-Socialiste) vuoteen 1914, jolloin putosi parlamentista. Vuosina 1919–1931 hän oli edustajainkamarissa uuden Sosialistisen puolueen (Parti Socialiste Français) edustajana. Vuonna 1931 Paul-Boncour valittiin senaattiin. Hän erosi sosialistipuolueesta ja hänen johdollaan joukko pienempiä maltillisia vasemmistoryhmiä perusti uuden Union Socialiste Républicaine -nimisen puolueen.Joseph PAUL-BONCOUR Assemblée Nationale. Viitattu 16.9.2015. Paul- Boncour oli Ranskan sotaministerinä 1932, pääministerinä joulukuusta 1932 tammikuuhun 1933 sekä ulkoministerinä joulukuusta 1932 tammikuuhun 1934, tammikuusta kesäkuuhun 1936 ja hetkellisesti maaliskuussa 1938. Hän oli samanaikaisesti myös Ranskan pysyvänä edustajana Kansainliitossa 1932–1936. Paul-Boncour vastusti kesällä 1940 poikkeusvaltuuksien myöntämistä marsalkka Philippe Pétainille ja kannatti sodan jatkamista Saksaa vastaan Algerista käsin. Hän kuului vuonna 1944 vastarintaliikkeen asettamaan neuvoa-antavaan edustajakokoukseen (Assemblée consultative). Paul-Boncour osallistui Ranskan edustajana San Franciscon konferenssiin ja allekirjoitti Yhdistyneiden kansakuntien peruskirjan. Hän oli vielä parlamentin ylähuoneen eli tasavallan neuvoston jäsenenä 1946–1948. Paul-Boncour kuoli 98-vuotiaana vuonna 1972. ==Lähteet== ==Aiheesta muualla== Luokka:Ranskan pääministerit Luokka:Ranskan ulkoministerit Luokka:Vuonna 1873 syntyneet Luokka:Vuonna 1972 kuolleet
Antti Koivumäki (futsalpelaaja)

Antti Koivumäki (s. 27. tammikuuta 1993) on suomalainen futsalmaalivahti, joka edustaa nykyisin Puolan liigassa pelaavaa KS Futsal Lesznoa”Fokus on nyt siinä, että päästään MM-kisoihin” – Laadukas arki Futsal Leznossa on mahdollistanut Antti Koivumäen optimaalisen valmistautumisen. Hän kuuluu myös Suomen futsalmaajoukkueeseen. Koivumäki on kuulunut kaudesta 2013–2014 Golden Futsal Teamin miehistöön. Kaudella 2016-2017 Koivumäki pelasi ammattilaisena Romanian liigassa.http://www.goldenfutsalteam.com/player/antti-koivumaki/ Koivumäki debytoi Suomen futsalmaajoukkueessa vuonna 2014.http://kymppipaikka.fi/Futsal/Futsalmaajoukkueen-leiriryhmaan-muutoksia http://www.palloliitto.fi/maajoukkueet/futsalmaajoukkue/pelaajat/antti- koivumaki Koivumäki edusti Futsal-liigassa pelaavaa Golden Futsal Teamia vuoteen 2023 saakka, kunnes siirtyi ulkomaille pelaamaan Italiassa sijaitsevaan Lazioon.“Oli aika uusille haasteille” – Antti Koivumäki siirtyy Serie A2 Elite -seura S.S. Lazio Calcio a5:teen Koivumäki sai Italiasta siirron Puolaan keväällä 2024. == Lähteet == Luokka:Suomalaiset futsalpelaajat Luokka:Vuonna 1993 syntyneet Luokka:Elävät henkilöt
Kahlenukke (elokuva)

Kahlenukke () on Geoffrey Reeven ohjaama jännityselokuva vuodelta 1971. Se perustuu Alistair MacLeanin samannimiseen romaaniin, ja kirjailija oli itse keskeisesti mukana laatimassa käsikirjoitusta. Elokuvan pääosassa nähdään ruotsalainen Sven-Bertil Taube yhdysvaltalaisena poliisina, joka seuraa USA:sta peräisin olevaa huumelastia Amsterdamiin. ==Näyttelijät== ==Vastaanotto== Kahlenukke sai Suomessa ensi-iltansa helmikuussa 1972 ja nousi 244 575 katsojallaan vuoden seitsemänneksi katsotuimmaksi elokuvaksi.Suomen katsotuimmat elokuvat vuonna 1972 , Elokuvauutiset 2008. Viitattu 16.9.2015. Video-oppaassa vuodelta 1994 Bello Romano kuvaa elokuvaa kipinättömäksi jännäriksi ja antaa sille kaksi tähteä viidestä, mikä teoksen mukaan vastaa sanallista arviota ”keskinkertainen”.Lehtinen, Roope: ==Lähteet== Luokka:Vuoden 1971 brittiläiset elokuvat Luokka:Brittiläiset jännityselokuvat Luokka:Brittiläiset romaaneihin perustuvat elokuvat
Albert Sarraut

Albert-Pierre Sarraut (28. heinäkuuta 1872 Bordeaux – 26. marraskuuta 1962 Pariisi) oli ranskalainen poliitikko, joka toimi kahdesti Ranskan pääministerinä vuosina 1933 ja 1936. Hän oli eri vaiheissa mukana kehittämässä Ranskan siirtomaiden hallintoa.Albert Sarraut Encyclopædia Britannica Online Academic Edition. Viitattu 15.9.2015. Sarraut’n suku oli vaikutusvaltainen Radikaalipuolueessa ja omisti La Dépêche de Toulouse -lehden. Sarraut valmistui lakimieheksi Toulousen yliopistosta, mutta siirtyi jo varhain politiikkaan radikaalisosialistien riveissä. Hän oli edustajainkamarin jäsenenä vuosina 1902–1924 ja toimi alivaltiosihteerinä eri hallituksissa vuosina 1906–1910 sekä opetusministerinä 1914–1915. Sarraut oli kahdesti Ranskan Indokiinan kenraalikuvernöörinä 1911–1914 ja 1916–1919. Siirtomaajohtajana hän oli melko vapaamielinen, sillä hän palkkasi lisää paikallisen väestön edustajia siirtomaahallinnon palvelukseen ja hyväksyi paikallisten kielten sekä paikallisten lakien käytön. Hän myös jatkoi edeltäjänsä Paul Doumerin aloittamia suuria julkisia rakennushankkeita Indokiinassa. Palattuaan Ranskaan Sarraut toimi siirtomaaministerinä 1920–1924 ja 1932–1933. Hän julkaisi myös teokset La Mise en valeur des colonies françaises (1923) ja Grandeur et servitude coloniales (1931), joissa hän kannusti merentakaisten siirtomaa-alueiden olojen kehittämiseen. Sarraut oli vuosina 1926–1940 senaatin jäsen. Hän toimi tänä aikana sisäministerinä 1926–1928, 1934 ja 1937–1940, laivastoministerinä 1930–1931 sekä kahdesti pääministerinä lokakuusta marraskuuhun 1933 ja tammikuusta kesäkuuhun 1936. Hänen jälkimmäisen pääministerikautensa aikana Saksa suoritti Ranskan vastustuksesta huolimatta Reininmaan jälleenmiehityksen, mutta Sarraut’n hallitus ei puuttunut tapahtumiin. Toisen maailmansodan ja Ranskan miehityksen aikana Sarraut oli aluksi syrjässä politiikasta, mutta ryhtyi vuonna 1943 Dépêche de Toulousen päätoimittajaksi, kun ranskalaiset fasistit olivat murhanneet aiemman päätoimittajan, hänen veljensä Mauricen. Gestapo pidätti Sarraut’n vuonna 1944 ja hän vapautui vasta sodan päätyttyä seuraavana vuonna. Sodan jälkeen Sarraut oli Ranskan siirtomaista muodostetun Ranskan unionin edustajakokouksen jäsenenä vuodesta 1947 ja sen puheenjohtajana 1949–1958. ==Lähteet== ==Aiheesta muualla== *Albert SARRAUT Assemblée Nationale Luokka:Ranskan pääministerit Luokka:Sisäministerit Luokka:Ranskan opetusministerit Luokka:Siirtomaajohtajat Luokka:Vuonna 1872 syntyneet Luokka:Vuonna 1962 kuolleet
Nissilä (täsmennyssivu)

Nissilä tarkoittaa seuraavia: == Paikannimenä == * Nissilä, kylä Vieremällä ==Sukunimenä== * Armas Nissilä (1891–1942), diplomi-insinööri, jääkäriluutnantti * Kalervo Nissilä (1913–1997), näyttelijä, teatteriohjaaja ja teatterinjohtaja * Leena Nissilä (o.s. Karhumaa, s. 1969), Kotimaisten kielten keskuksen johtaja * Maarit Nissilä (s. 1952), kuvanveistäjä * Niko Nissilä (s. 2005), jääkiekkoilija * Seppo Nissilä (1937–2023), säveltäjä ja sanoittaja * Urho Nissilä (s. 1996), jalkapalloilija * Viljo Nissilä (1903–1986), kielitieteilijä, professori. Luokka:Luettelot henkilöistä sukunimen mukaan
Sketches of Spain

Sketches of Spain on Miles Davisin albumi vuodelta 1960. Albumi on Miles Davisin ja Gil Evansin orkesterin kanssa kolmas yhteistyönä tekemä levy. == Kappaleet == #Concierto de Arajunez #Will o’ the Wisp #The Pan Piper #Saeta #Solea == Kokoonpano == * Miles Davis – trumpetti * Ernie Royal – trumpetti * Bernie Glow – trumpetti * Johnny Coles – trumpetti * Dick Hixon – pasuuna * Frank Rehak – pasuuna * Joe Singer – käyrätorvi * Tony Miranda – käyrätorvi * Jimmy Buffington – käyrätorvi * Bill Barber – tuuba * Jack Knitzer – fagotti * Albert Block – huilu * Harold Feldman – huilu * Romeo Pencue – oboe * Danny Bank – bassoklarinetti * Janet Putman – harppu * Paul Chambers – kontrabasso * Jimmy Cobb – rummut * Elvin Jones – perkussiot == Lähteet == Luokka:Vuoden 1960 albumit Luokka:Miles Davisin albumit
Félix Gouin

Félix Jean Gouin (4. lokakuuta 1884 Peypin – 25. lokakuuta 1977 Nizza)Félix, Jean GOUIN Assemblée Nationale. Viitattu 16.9.2015. oli ranskalainen poliitikko, joka toimi Ranskan pääministerinä vuonna 1946. Hän kuului sosialistiseen SFIO-puolueeseen. Gouin oli alkuperäiseltä ammatiltaan lakimies.Felix Gouin Encyclopédie Larousse. Viitattu 16.9.2015. Hän oli Bouches-du-Rhônen edustajana Ranskan edustajainkamarissa vuosina 1924–1958. Toisen maailmansodan aikana Gouin toimi Vichyn hallituksen järjestämässä niin sanotussa Riomin oikeudenkäynnissä Léon Blumin puolustusasianajajana.Felix Gouin Rois & Presidents. Viitattu 16.9.2015. Myöhemmin vuonna 1942 hän pakeni Lontooseen ja liittyi siellä Vapaan Ranskan hallintoon. Hän oli neuvoa-antavan väliaikaisen edustajakokouksen (Assemblée consultative provisoire) puheenjohtajana Algeriassa vuonna 1943 ja Pariisissa marraskuusta 1944 lokakuuhun 1945. Hän oli myös Ranskan perustuslakia säätävän kansalliskokouksen puhemiehenä marraskuusta 1945 tammikuuhun 1946 ja Ranskan pääministerinä tammikuusta kesäkuuhun 1946. Gouinin kansanrintamahallitus kansallisti useita elinkeinoelämän aloja. Hän vetäytyi politiikasta viidennen tasavallan perustamiseen yhteydessä vuonna 1958. ==Lähteet== Luokka:Ranskan pääministerit Luokka:Vuonna 1884 syntyneet Luokka:Vuonna 1977 kuolleet
Henri Queuille

Antoine Henri Queuille [køj] (31. maaliskuuta 1884 Neuvic d'Ussel – 15. kesäkuuta 1970 Pariisi) oli ranskalainen poliitikko, joka toimi Ranskan pääministerinä kolmesti vuosina 1948–1949, 1950 ja 1951.QUEUILLE Henri Ranskan senaatti. Viitattu 16.9.2015.Henri QUEUILLE Assemblée Nationale. Viitattu 16.9.2015. Queuille oli edustajainkamarin jäsenenä vuosina 1914–1936 ja 1946–1958 sekä senaattorina 1935–1945. Hän edusti Radikaalipuoluetta. Hän toimi maatalousministerinä 1924–1925, 1926, 1930, 1932–1934 ja 1938–1940, terveydenhoitoministerinä 1930–1931 ja 1934–1935, postiministerinä 1932, yleisten töiden ministerinä 1937–1938 sekä tuotantoministerinä 1940. Toisen maailmansodan aikana Queuille vietti alkuun hiljaiseloa kotikaupungissaan, mutta keväällä 1943 hän livahti Charles de Gaullen kutsumana Lontooseen, jossa hän osallistui Vapaan Ranskan hallintoon ja teki Ranskan talonpojille suunnattua radiopropagandaa. Sodan jälkeen hän oli mukana Ranskan väliaikaisessa hallituksessa.Henri Queuille Musée de la Résistance Henri Queuille. Viitattu 16.9.2015. Neljännen tasavallan aikana Queuille oli kolmesti pääministerinä, joskin hänen keskimmäinen pääministerikautensa kesti vain kaksi päivää heinäkuussa 1950. Lisäksi hän oli valtiovarainministerinä 1948–1949, sisäministerinä 1950–1951 ja varapääministerinä 1949–1950 sekä 1952–1954. ==Lähteet== ==Aiheesta muualla== Luokka:Ranskan pääministerit Luokka:Ranskan valtiovarainministerit Luokka:Maatalousministerit Luokka:Vuonna 1884 syntyneet Luokka:Vuonna 1970 kuolleet
Anomocephaloidea

Anomocephaloidea on sukupuuttoon kuollut Anomodontia alalahkoon kuuluva terapsidien kladi, jonka jäsenet elivät permikauden Guadalupe-epookin aikana. Siihen kuuluvat suvut Anomocephalus ja Tiarajudens, jotka elivät eteläisen jättiläismantereen, Gondwanan, alueella. Anomocephalus tunnetaan Etelä- Afrikasta ja Tiarajudens Brasiliasta löydetyistä fossiileista. ==Ominaisuudet== Anomocephaloidea on basaalinen eli ns. ”primitiivinen” Anomodontiaan kuuluva kehityslinja. Anomocephaloidean jäsenet ovat suurehkoja ja melko vahvarakenteisia basaalisia Anomodontian jäseniä. Ne ovat vastakohta pohjoisella jättiläismantereella, Lauraasialla, eläneille sirorakenteisille Venyukovioideaan kuuluville basaalisille Anomodontian jäsenille. Anomocephaloidean jäsenillä on transversaalisesti leventyneet suulaen hampaat, ja niiden kallot ovat yli 210 mm pitkiä. Kallojen hampaita kantavat luut ovat alaosasta suuremmat ja kalloissa on myös hyvin pieni tappimainen hammas yläleukaluun etuosassa. Anomocephalusilla ei ole kulmahampaita, mutta Tiarajudensilla kulmahampaat ovat hyvin pitkät ja sapelimaiset. Anomocephaloidean jäsenet olivat kasvinsyöjiä. ==Luokittelu== Anomocephaloidean nimesi Juan Carlos Cisneros tutkimusryhmineen vuonna 2011 yhdessä Tiarajudensin kanssa. Tiarajudensilla havaittiin olevan ominaisuudet, joiden avulla sen ymmärrettiin olevan läheistä sukua vuodesta 1999 asti tunnetulle Anomocephalusille. ===Fylogenia=== Cisneros et al., 2011: ==Lähteet== Luokka:Anomodontia
Konstantin Fehrenbach

Konstantin Fehrenbach (11. tammikuuta 1852 Wellendingen, Baden – 26. maaliskuuta 1926 Freiburg im Breisgau)Konstantin Fehrenbach Encyclopædia Britannica Online Academic Edition. Viitattu 15.9.2015. oli saksalainen poliitikko, joka toimi Saksan valtakunnankanslerina 1920–1921. Fehrenbach toimi vuodesta 1882 asianajajana Freiburgissa. Hänet valittiin vuonna 1882 katolisen Keskustapuolueen edustajana Badenin maapäivien alahuoneeseen, mutta ajauduttuaan erimielisyyksiin puoluejohdon kanssa hän luopui paikastaan jo 1887. Hän oli uudelleen edustajana 1901–1913 ja siitä vuodet 1907–1909 myös maapäivien puhemiehenä. Vuonna 1903 Fehrenbach valittiin ensi kertaa Saksan valtiopäiville, jossa hänet opittiin tuntemaan lahjakkaana puhujana.Nordisk familjebok, täydennysosa (1923), s. 761–762 Runeberg.org. Viitattu 16.9.2015. Keskustapuolueen muiden johtajien tultua ensimmäisen maailmansodan aikana kutsutuiksi Saksan hallitukseen Fehrenbachista tuli puolueen suuren valtiopäiväryhmän johtaja. Hän edusti puolueen vasempaa siipeä. Elokuussa 1917 hänestä tuli valtiopäivien päävaliokunnan puheenjohtaja ja tammikuussa 1918 keisarikunnan aikaisten valtiopäivien viimeinen puhemies. Valtiopäivät lakkasivat toimimasta marraskuun 1918 vallankumouksen myötä, mutta Fehrenbach valittiin helmikuussa 1919 myös Weimarin kansalliskokouksen puhemieheksi. Fehrenbach nimitettiin kesäkuussa 1920 Weimarin tasavallan ensimmäiseksi porvarilliseksi valtakunnankansleriksi. Vaikka hänen hallituksensa muodostui kokonaan porvaripuolueista, se nojasi valtiopäivillä sosiaalidemokraattien tukeen. Fehrenbach vakuutti siksi jatkavansa edellisten hallitusten aloittamaa kansallistamispolitiikkaa. Hän myös johti Saksan valtuuskuntaa Span konferenssissa heinäkuussa 1920. Fehrenbachin hallitus joutui eroamaan toukokuussa 1921, koska se epäonnistui pyrkimyksessään saada Yhdysvallat tukemaan Saksan toivetta sotakorvaussumman alentamisesta. Fehrenbach valittiin vuonna 1923 Keskustapuolueen puheenjohtajaksi, mutta hän kuoli jo kolme vuotta myöhemmin. ==Lähteet== ==Aiheesta muualla== Luokka:Saksan valtakunnankanslerit Luokka:Puhemiehet Luokka:Vuonna 1852 syntyneet Luokka:Vuonna 1926 kuolleet
Maantiepyöräilyn maailmanmestaruuskilpailut 2015

Maantiepyöräilyn maailmanmestaruuskilpailut 2015 järjestettiin Richmondissa Virginiassa Yhdysvalloissa 20.–27. syyskuuta 2015. Kilpailujen ohjelmassa oli maantieajo, aika-ajo ja joukkueaika-ajo miehille ja naisille, maantieajo ja aika-ajo alle 23-vuotiaille miehille sekä maantieajo ja aika-ajo juniorimiehille ja -naisille. == Mitalistit == === Aikuiset === Laji Kultaa Kultaa Hopeaa Hopeaa Pronssia Pronssia Miehet Miehet Miehet Miehet Miehet Miehet Miehet Maantieajo Peter Sagan 6.14.37 Michael Matthews + 0.03 Ramūnas Navardauskas + 0.03 Aika-ajo Vasil Kiryjenka 1.02.29,45 Adriano Malori + 9,08 Jérôme Coppel + 26,62 Joukkueaika-ajo BMC Racing Team 42.07,97 Etixx-Quick Step + 11,35 Movistar Team + 30,11 Joukkueaika-ajo Rohan Dennis Silvan Dillier Stefan Küng Daniel Oss Taylor Phinney Manuel Quinziato 42.07,97 Tom Boonen Michał Kwiatkowski Yves Lampaert Tony Martin Niki Terpstra Rigoberto Urán + 11,35 Andrey Amador Jonathan Castroviejo Alex Dowsett Jon Izagirre Adriano Malori Jasha Sütterlin + 30,11 Naiset Naiset Naiset Naiset Naiset Naiset Naiset Maantieajo Lizzie Armitstead 3.23.56 Anna van der Breggen s.a. Megan Guarnier s.a. Aika-ajo Linda Villumsen 40.29,87 Anna van der Breggen + 2,54 Lisa Brennauer + 5,26 Joukkueaika-ajo Velocio-Sram 47.35,72 Boels-Dolmans Cycling Team + 6,66 Rabo Liv Women Cycling Team + 56,12 Joukkueaika-ajo Alena Amialiusik Lisa Brennauer Karol-Ann Canuel Barbara Guarischi Mieke Kröger Trixi Worrack 47.35,72 Lizzie Armitstead Chantal Blaak Christine Majerus Katarzyna Pawłowska Evelyn Stevens Ellen van Dijk + 6,66 Lucinda Brand Thalita de Jong Shara Gillow Roxane Knetemann Katarzyna Niewiadoma Anna van der Breggen + 56,12 === Alle 23-vuotiaat === Laji Kultaa Kultaa Hopeaa Hopeaa Pronssia Pronssia Miehet alle 23-v. Miehet alle 23-v. Miehet alle 23-v. Miehet alle 23-v. Miehet alle 23-v. Miehet alle 23-v. Miehet alle 23-v. Maantieajo Kévin Ledanois 3.54.45 Simone Consonni s.a. Anthony Turgis + 0.02 Aika-ajo Mads Würtz Schmidt 37.10,96 Maximilian Schachmann + 12,20 Lennard Kämna + 21,02 === Juniorit === Laji Kultaa Kultaa Hopeaa Hopeaa Pronssia Pronssia Miesjuniorit Miesjuniorit Miesjuniorit Miesjuniorit Miesjuniorit Miesjuniorit Miesjuniorit Maantieajo Felix Gall 3.11,09 Clément Bétouigt-Suire s.a. Rasmus Pedersen + 0.01 Aika-ajo Leo Appelt 37.45,01 Adrien Costa + 17,22 Brandon McNulty + 59.74 Naisjuniorit Naisjuniorit Naisjuniorit Naisjuniorit Naisjuniorit Naisjuniorit Naisjuniorit Maantieajo Chloe Dygert 1.42.16 Emma White + 1.23 Agnieszka Skalniak + 1.28 Aika-ajo Chloe Dygert 20.18,47 Emma White + 1.05,53 Anna-Leeza Hull + 1.26,08 ==Lähteet== Luokka:Maantiepyöräilyn maailmanmestaruuskilpailut Luokka:Pyöräilykausi 2015 Luokka:Yhdysvaltain pyöräily Luokka:Virginian urheilu
André Maginot

André Maginot (17. helmikuuta 1877 Pariisi – 7. tammikuuta 1932 Pariisi)André Maginot Encyclopædia Britannica Online Academic Edition. Viitattu 16.9.2015. oli ranskalainen poliitikko, jonka aloitteesta Ranskan itärajan suojaksi rakennettiin 1930-luvulla Maginot-linjana tunnettu linnoitusketju. Maginot oli alkujaan valtion virkamies. Hänet valittiin vuonna 1910 parlamentin edustajainkamariin, jonka jäsenenä hän oli kuolemaansa asti. Hänestä tuli 1913 sotaministeriön alivaltiosihteeri. Ensimmäisen maailmansodan puhjettua hän liittyi Ranskan armeijaan sotamiehenä, mutta haavoittui jo sodan alkuvaiheessa marraskuussa 1914 ja rampautui eliniäksi. Sotilasuransa jäätyä näin lyhyeksi Maginot palasi politiikkaan jo vuonna 1915. Hän sai kuitenkin sotilaallisista ansioistaan Médaille militairen ja vuonna 1919 hänestä tehtiin Kunnialegioonan ritari. Hänen sotilasarvokseen jäi kersantti.André Maginot et son souvenir (1877 - 1932) Fédération nationale André Maginot. Viitattu 16.9.2015. Maginot toimi Ranskan siirtomaaministerinä 1917 ja 1928–1929, eläkeministerinä 1920–1922 sekä sotaministerinä 1922–1924 ja 1929–1932.André MAGINOT Assemblée Nationale. Viitattu 16.9.2015. Hän järjesteli muun muassa sotaleskien ja -orpojen eläkkeitä sekä sotainvalidien etuisuuksia. Hän sai myös sytyttää ikuisen tulen Pariisin Riemukaaren alla olevalle tuntemattoman sotilaan haudalle marraskuussa 1923. Maginot vaati toistuvasti, että Saksan sotilaallisen uhan vuoksi Ranskan olisi rakennettava itärajalleen puolustuslinnoitusten ketju. Hän sai tahtonsa läpi toisen sotaministerikautensa aikana vuonna 1929, jolloin Maginot-linjaksi kutsutun suuren linnoitusketjun rakennustyöt aloitettiin. Ministerinä hän myös uudisti Ranskan armeijan organisaation. Maginot kuoli tammikuussa 1932 vain 54-vuotiaana lavantautiin, eikä siten ehtinyt nähdä vuonna 1938 valmistunutta Maginot-linjaa valmiina. ==Lähteet== ==Aiheesta muualla== Luokka:Ranskalaiset poliitikot Luokka:Vuonna 1877 syntyneet Luokka:Vuonna 1932 kuolleet
Anders Ferdinand Thoreld

Anders Ferdinand Thoreld (23. helmikuuta 1817 Lapinjärvi – 22. elokuuta 1892 Helsinki) oli suomalainen vuoritieteilijä. Loviisan triviaalikoulua ja Borgå gymnasiumia käynyt Thoreld opiskeli vuodesta 1835 lähtien Helsingin yliopistossa, jossa hän suoritti vuoritieteiden tutkinnon 1846. Thoreld työskenteli vuorihallituksen palveluksessa eri tehtävissä vuosina 1841–1880. Hän toimi muun muassa pohjoisen piirin vuorimestarina 1858–1872 ja hoiti vuorihallituksen pääjohtajan tehtävää virkaatekevänä vuori-intendenttinä 1877–1880. Vuonna 1870 alkaneen kultaryntäyksen aikana Thoreld toimi Ivalojoen Kultalan vuorimestarina. == Lähteet == Luokka:Suomalaiset mineralogit Luokka:Valtionlaitosten johtajat Luokka:Vuonna 1817 syntyneet Luokka:Vuonna 1892 kuolleet
RN Calabrone

RN Calabrone () oli Italian kuninkaallisen laivaston vuonna 1943 vesillelaskettu Gabbiano-luokan korvetti. == Valmistus == Alus tilattiin Castellammare di Stabiasta Navalmeccanicalta, missä köli laskettiin 1. lokakuuta 1942. Alus laskettiin vesille 27. kesäkuuta 1943.Ando, Elio s. 198 == Palvelus == Saksalaiset valtasivat 1943 aluksen. Aluksen miehistö upotti aluksen. ==Lähteet== * * * === Viitteet === Luokka:Gabbiano-luokan korvetit Luokka:Italialaiset toisen maailmansodan korvetit
RN Scimitarra

RN Scimitarra () oli Italian kuninkaallisen laivaston vuonna 1943 valmistunut Gabbiano-luokan korvetti. == Valmistus == Alus tilattiin Porto Margherasta Bredalta, missä köli laskettiin 24. helmikuuta 1942. Alus laskettiin vesille vielä samana vuonna 16. syyskuuta ja liitettiin laivastoon 15. toukokuuta 1943.Ando, Elio s. 198 == Palvelus == Alus poistettiin alusluettelosta 1971. ==Lähteet== * * * === Viitteet === Luokka:Gabbiano-luokan korvetit Luokka:Italialaiset toisen maailmansodan korvetit Luokka:Società Italiana Ernesto Breda
RN Baionetta

RN Baionetta () oli Italian kuninkaallisen laivaston vuonna 1943 valmistunut Gabbiano-luokan korvetti. == Valmistus == Alus tilattiin Porto Margherasta Bredalta, missä köli laskettiin 24. helmikuuta 1942. Alus laskettiin vesille vielä samana vuonna 5. lokakuuta ja liitettiin laivastoon 15. toukokuuta 1943.Ando, Elio s. 198 == Palvelus == Italian antauduttua alus kuljetti 9. syyskuuta 1943 kuningas Victor Emmanuel III ja kenraali Pietro Badoglion yhdessä saattajien ja yleisesikunnan kanssa Ortonaan, mistä jatkettiin matkaa kohti etelää risteilijä RN Scipione Africanon saattamana. Osasto saapui seuraavana päivänä Brindisiin. Alus poistettiin alusluettelosta 1971. ==Lähteet== * * * === Viitteet === Luokka:Gabbiano-luokan korvetit Luokka:Italialaiset toisen maailmansodan korvetit Luokka:Società Italiana Ernesto Breda
Telijärvi

Telijärvi on Pirkanmaalla Hämeenkyrölla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen. Järven pintaa on joskus laskettu ja se on nykyään kasvamassa umpeen. == Maantietoa == Järvi on 170 metriä pitkä, 130 metriä leveä ja sen pinta-ala on 2,6 hehtaaria. Ranta on soistunutta ja muodostaa metsäisen suon rannalle avosuota. Järvikin on kasvamassa umpeen. Järveen ei laske ojia, mutta pellon ja suon itäosan väliin on kaivettu reunaoja. Laskuoja, joka on 550 metriä pitkä, laskee Kallioistenselän Pehunlahteen Harjulanvuoren eteläpuolelle. Järvi on laskuojansa ainoa vesistö. Järven länsipuolella kohoaa Kohovuori, joka kohoaa myös 40 metriä vedenpinnan yläpuolelle. Järven lähelle johtaa tie, joka haarautuu Harjakulmassa Jumesniemen kautta kulkevalta yhdystieltä 2611. == Luonto ja sen suojelu == Järvi mainitaan kaavassa laskettuna järvenä, jonka rantaluhdat ovat lintujen pesimäaluetta. Rantamaat ovat entisenä järvenpohjana ravinteikasta liejua. Järven laskuoja on perattu ja oikastu. Sen uomaan ollaan kaavailemassa pohjapatoja, jolla järven vedenpintaa nostettaisiin ja johon rakennettaisiin laskeutusaltaita ravinteiden kulun pysäyttämiseksi. == Historiaa == Kalmbergin kartastossa järven nimi kirjoitettiin Tellimettänjärvi. Se oli piirretty nykyistä paljon suuremmaksi ja sen vedenpintaa onkin laskettu. == Lähteet == Luokka:Mahnalanselän lähialue Luokka:Hämeenkyrön järvet
Lauri J. Havia

Lauri Johannes Havia (8. heinäkuuta 1927 Kanneljärvi – 25. marraskuuta 1982 Helsinki) toimi Rautatieläisten Ammattiyhdistysten Liitto ry:n I sihteerinä 1958–1963, Virkamiesten Yhteisjärjestön VY:n järjestösihteerinä 1964–1969, Oy Yleisradio Ab:n sosiaalipäällikkönä 1970–1971, Virkamiesten ja Työntekijäin Yhteisjärjestö VTY:n pääsihteerinä 1971–1981, SAK:n valtuuston II varapuheenjohtajana 1976–1981 ja SAK:n III puheenjohtajana 1981–1982. https://yksa.darchive.fi/YKSA3/public/files/136992770992600/YAM100202;jsessionid=44DE24D10AF06B10B1241E37C73C4027 ==Lähteet== Luokka:Vuonna 1927 syntyneet Luokka:Vuonna 1982 kuolleet Luokka:Suomalaiset ammattiyhdistysjohtajat
RN Colubrina

RN Colubrina () oli Italian kuninkaallisen laivaston vuonna 1943 valmistunut Gabbiano-luokan korvetti. == Valmistus == Alus tilattiin Porto Margherasta Bredalta, missä köli laskettiin 14. maaliskuuta 1942. Alus laskettiin vesille vielä saman vuoden lopulla 7. joulukuuta.Ando, Elio s. 198 == Palvelus == Saksalaiset valtasivat aluksen 1943 Porto Margherassa Venetsiassa sen ollessa edelleen telakalla. Työt jatkuivat aluksella, joka otettiin palvelukseen 1. tammikuuta 1944 nimellä Uj205. Alus tuhoutui Yhdysvaltain maavoimien ilmavoimien (USAAF) ilmahyökkäyksessä 27. maaliskuuta 1944 Sebenicossa.O'Hara, Vincent P. & Cernuschi, Enrico s. 86 ==Lähteet== * * * === Viitteet === Luokka:Gabbiano-luokan korvetit Luokka:Italialaiset toisen maailmansodan korvetit Luokka:Società Italiana Ernesto Breda
RN Spingarda

RN Spingarda () oli Italian kuninkaallisen laivaston vuonna 1943 valmistunut Gabbiano-luokan korvetti. == Valmistus == Alus tilattiin Porto Margherasta Bredalta,missä köli laskettiin 14. maaliskuuta 1942. Alus laskettiin vesille 22. maaliskuuta 1943.Ando, Elio s. 198 == Palvelus == Saksalaiset valtasivat aluksen 1943 Porto Margherassa Venetsiassa sen ollessa edelleen telakalla. Työt jatkuivat aluksella, joka otettiin palvelukseen 22. huhtikuuta 1944 nimellä Uj208. HMS Avon Vale ja HMS Wheatland upottivat aluksen 1. marraskuuta 1944 tykistötaistelussa Adrianmerellä Pagsaaren edustalla.O'Hara, Vincent P. & Cernuschi, Enrico s. 86 ==Lähteet== * * * === Viitteet === Luokka:Gabbiano- luokan korvetit Luokka:Italialaiset toisen maailmansodan korvetit Luokka:Società Italiana Ernesto Breda
RN Carabina

RN Carabina () oli Italian kuninkaallisen laivaston vuonna 1943 valmistunut Gabbiano-luokan korvetti. == Valmistus == Alus tilattiin Porto Margherasta Bredalta, missä köli laskettiin 28. syyskuuta 1942. Alus laskettiin vesille 31. elokuuta 1943.Ando, Elio s. 198 == Palvelus == Saksalaiset valtasivat aluksen 1943 ja liittivät sen laivastoonsa nimellä Uj207. Alus upposi ilmahyökkäyksessä helmikuussa 1944. ==Lähteet== * * * === Viitteet === Luokka:Gabbiano-luokan korvetit Luokka:Italialaiset toisen maailmansodan korvetit Luokka:Società Italiana Ernesto Breda
Tribromietikkahappo

Tribromietikkahappo (C2HBr3O2) on etikkahapon bromattuihin johdannaisiin kuuluva orgaaninen yhdiste. Yhdistettä voidaan käyttää orgaanisen kemian synteeseissä. ==Ominaisuudet== Huoneenlämpötilassa tribromietikkahappo on valkoista kiteistä ainetta. Yhdiste liukenee hyvin veteen ja eräisiin orgaanisiin liuottimiin kuten etanoliin, dietyylieetteriin ja pienessä määrin petrolieetteriin. Yhdiste hydrolysoituu suhteellisen helposti erityisesti kuumennettaessa, jolloin muodostuu bromoformia.Earl D. Morris & John C. Bost: Acetic Acid, Halogenated Derivatives, Kirk-Othmer Encyclopedia of Chemical Technology, John Wiley & Sons, New York, 2002. Viitattu 17.9.2015 ==Valmistus ja käyttö== Tribromietikkahappoa voidaan valmistaa hapettamalla bromaalia tai tetrabromieteeniä väkevän typpihapon avulla tai malonihapon vesiliuoksen ja bromin välisellä reaktiolla. Yhdistettä voidaan käyttää bromaavana reagenssina tai polymeerien valmistuksessa katalyyttinä. ==Lähteet== == Aiheesta muualla == * ChemSpider: Tribromacetic acid Luokka:Karboksyylihapot
Papà

Papà (”Isä”) on vuonna 1915 valmistunut italialainen mykkäelokuva. Ranskalaisten Robert des Flersin ja Gaston de Caillavetin samannimiseen komediaan (1911) perustuvan lyhytelokuvan on ohjannut Nino Oxilia. Sen pääosia esittävät Ruggero Ruggeri, Amleto Novelli ja Pina Menichelli. ==Juoni== Lemmenseikkailuihin ja juhlimiseen kyllästynyt Sarzacin kreivi lähtee etsimään poikaansa Giovannia, jonka hän on jättänyt maaseudulle kasvatettavaksi kaksikymmentäviisi vuotta sitten. Giovanni on ihastunut rikkaan maanomistajan tyttäreen Georgetteen, jota myös hänen isänsä alkaa kosiskella. Isän ja pojan välit ovat vähällä katketa, mutta lopulta Giovanni löytää häntä salaa rakastaneen köyhän Giovannan ja kaikki päättyy onnellisesti. ==Näyttelijät== ==Tuotanto== Nino Oxilian Cinesille tekemä kaksikelainen elokuva perustuu ohjaajan Pariisissa näkemään näytelmään, jota ei ollut vielä esitetty Italiassa. Sen päätähti on Ruggero Ruggeri, jonka rinnalla poikaa esittävä Amleto Novelli näyttää aivan liian vanhalta. Itala Filmin Il fuocon (1915) ja Tigre realen (1916) myötä femme fatalen rooleihin erikoistunut Pina Menichelli on vielä viaton ja raikas maalaistyttö. Paljolti ulkoilmassa kuvattu kolmiodraama voidaan nähdä astinlautana sekä Oxilian että Menichellin myöhemmille urille. ==Restaurointi== Torinon elokuvamuseossa säilynyt Papà on restauroitu vuonna 2012. Alkuperäisestä 594 metrin pituudesta on säilynyt 580 metriä. Elokuva on nähtävissä museon Vimeo-sivustolla. ==Lähteet== ==Aiheesta muualla== * Luokka:Italialaiset komediaelokuvat Luokka:Italialaiset mykkäelokuvat Luokka:Italialaiset lyhytelokuvat Luokka:Vuoden 1915 italialaiset elokuvat
Arttu Käyhkö

Arttu Käyhkö -nimisiä henkilöitä ovat: * Arttu Käyhkö, suomalainen jääkiekkoilija * Arttu Käyhkö, suomalainen tietokirjailija.
Emanuele Filiberto

Emanuele Filiberto voi tarkoittaa ainakin seuraavia: ===Henkilöitä=== *Emanuel Filibert (, 1528–1580), Savoijin herttua 1553–1580, sotilas *Emanuel Filibert (Emanuele Filiberto, 1588–1624), Savoijin prinssi, Sisilian varakuningas 1622–1624 *Emanuel Filibert (Emanuele Filiberto, 1628–1709), Carignanon ruhtinas 1656–1709 *Emanuele Filiberto (1869–1931), Aostan herttua, italialainen prinssi ja marsalkka *Emanuele Filiberto di Savoia (s. 1972), Savoijin hallitsijasuvun jäsen, italialainen televisioesiintyjä ===Aluksia=== *Emanuele Filiberto, vuonna 1897 valmistunut italialainen taistelulaiva *Emanuele Filiberto Duca d’Aosta, vuonna 1934 valmistunut italialainen kevyt risteilijä
Rhythm Tengoku

Rhythm Heaven (, suomeksi ”rytmitaivas”) on japanilainen rytmipelisarja. Rhythm Heaven -sarjan tuottajana toimivat Nintendo SPD ja J.P.Room Recordings, kun taas pelin arcade-versiosta vastaa Sega. Pelin kehittäjinä toimivat Tsunku ja Kazuyoshi Osawa. ==Lähteet== * http://www.ign.com/games/rhythm- heaven/nds-14256704 Luokka:Rytmipelit Luokka:Vuoden 2006 videopelit
RN Alcione (1906)

RN Alcione () oli Italian kuninkaallisen laivaston vuonna 1907 valmistunut Pegaso-luokan torpedovene. == Valmistus == Alus tilattiin Sestri Ponentesta Cantieri navali Oderolta, missä köli laskettiin 18. elokuuta 1905. Alus laskettiin vesille 13. syyskuuta 1906 ja liitettiin laivastoon 1. elokuuta 1907.Fraccaroli, Aldo s. 81 == Palvelus == Alus muutettiin miinanraivaajaksi 1917 ja romutettiin 4. maaliskuuta 1923. == Lähteet == * * * === Viitteet === Luokka:Pegaso-luokan torpedoveneet Luokka:Italialaiset ensimmäisen maailmansodan torpedoveneet Luokka:Cantieri navali Odero
RN Ardea

RN Ardea () oli Italian kuninkaallisen laivaston vuonna 1907 valmistunut Pegaso-luokan torpedovene. == Valmistus == Alus tilattiin Sestri Ponentesta Cantieri navali Oderolta, missä köli laskettiin 18. elokuuta 1905. Alus laskettiin vesille 10. tammikuuta 1907 ja liitettiin laivastoon vielä samana vuonna 23. toukokuuta.Fraccaroli, Aldo s. 81-82 == Palvelus == Alus muutettiin 1910-1913 öljykäyttöiseksi. Se poistettiin aluseluettelosta 4. maaliskuuta 1923. == Lähteet == * * * === Viitteet === Luokka:Pegaso-luokan torpedoveneet Luokka:Italialaiset ensimmäisen maailmansodan torpedoveneet Luokka:Cantieri navali Odero
RN Albatros

RN Albatros () oli Italian kuninkaallisen laivaston vuonna 1907 valmistunut Pegaso-luokan torpedovene. == Valmistus == Alus tilattiin Sestri Ponentesta Cantieri navali Oderolta, missä köli laskettiin 18. elokuuta 1905. Alus laskettiin vesille 22. tammikuuta 1907 ja liitettiin laivastoon vielä samana vuonna 14. elokuuta.Fraccaroli, Aldo s. 81 == Palvelus == Alus romutettiin 4. maaliskuuta 1923. == Lähteet == * * * === Viitteet === Luokka:Pegaso-luokan torpedoveneet Luokka:Italialaiset ensimmäisen maailmansodan torpedoveneet Luokka:Cantieri navali Odero
RN Airone (1907)

RN Airone () oli Italian kuninkaallisen laivaston vuonna 1907 valmistunut Pegaso-luokan torpedovene. == Valmistus == Alus tilattiin Sestri Ponentesta Cantieri navali Oderolta, missä köli laskettiin 19. huhtikuuta 1906. Alus laskettiin vesille 13. toukokuuta 1907 ja liitettiin laivastoon vielä saman vuoden lopulla 28. marraskuuta.Fraccaroli, Aldo s. 81 == Palvelus == Alus muutettiin miinanraivaajaksi 1918 ja romutettiin 25. syyskuuta 1923. == Lähteet == * * * === Viitteet === Luokka:Pegaso-luokan torpedoveneet Luokka:Italialaiset ensimmäisen maailmansodan torpedoveneet Luokka:Cantieri navali Odero
Ruggero Ruggeri

pienoiskuva|200px|Ruggero Ruggeri Ruggero Ruggeri (14. marraskuuta 1871 Fano – 20. heinäkuuta 1953 Milano) oli italialainen näyttelijä. Harrastajanäyttelijänä aloittanut Ruggeri työskenteli Ermete Novellin sekä Virgilio Tallin, Irma Gramatican ja Oreste Calabresin teatteriseurueissa. Pian hän alkoi muodostaa omia teatteriseurueitaan. Ruggeri näytteli Shakespearea sekä erityisesti ranskalaisia komedioita. Hän oli yksi ensimmäisistä ja arvostetuimmista Luigi Pirandellon näytelmien esittäjistä. Iän myötä Ruggerin ammattitaito vain parani ja toisen maailmansodan jälkeen hän herätti kansainvälistäkin huomiota T. S. Eliotin näytelmässä Murha katedraalissa sekä Platonin dialogeissa. Ruggeri on esiintynyt myös elokuvissa. ==Elokuvia== * Papà, 1915 ==Lähteet== ==Aiheesta muualla== * Internet Movie Database: Ruggero Ruggeri Luokka:Italialaiset näyttelijät Luokka:Vuonna 1871 syntyneet Luokka:Vuonna 1953 kuolleet
RN Astore (1907)

RN Astore () oli Italian kuninkaallisen laivaston vuonna 1908 valmistunut Pegaso-luokan torpedovene. == Valmistus == Alus tilattiin Sestri Ponentesta Cantieri navali Oderolta, missä köli laskettiin 19. huhtikuuta 1906. Alus laskettiin vesille 22. kesäkuuta 1907 ja liitettiin laivastoon 27. tammikuuta 1908.Fraccaroli, Aldo s. 81 == Palvelus == Alus romutettiin 4. kesäkuuta 1923. == Lähteet == * * * === Viitteet === Luokka:Pegaso-luokan torpedoveneet Luokka:Italialaiset ensimmäisen maailmansodan torpedoveneet Luokka:Cantieri navali Odero
RN Arpia

RN Arpia () oli Italian kuninkaallisen laivaston vuonna 1908 valmistunut Pegaso-luokan torpedovene. == Valmistus == Alus tilattiin Sestri Ponentesta Cantieri navali Oderolta, missä köli laskettiin 8. kesäkuuta 1906. Alus laskettiin vesille 22. elokuuta 1907 ja liitettiin laivastoon 25. huhtikuuta 1908.Fraccaroli, Aldo s. 81-82 == Palvelus == Vuoden 1917 jälkeen alus oli nopeana miinanraivaajana. Alus vaurioitui pahoin 17. tammikuuta 1918 osuttuaan merkitsemättömään vuonna 1860 uponneeseen Napolin laivaston fregatin Torquato Tasson hylkyyn Porto d'Ascolissa. Alus upposi matalikolle Porto d'Ascolin ja San Benedetto del Tronton välillä. Myöhemmin samana vuonna hylky nostettiin ja siirrettiin telakalle korjattavaksi. Alus palautettiin palvelukseen 25. heinäkuuta 1918. Alus poistettiin laivastoluettelosta 15. maaliskuuta 1923. == Lähteet == * * * === Viitteet === Luokka:Pegaso-luokan torpedoveneet Luokka:Italialaiset ensimmäisen maailmansodan torpedoveneet Luokka:Cantieri navali Odero
Tässä on elämäsi

Tässä on elämäsi (Här har du ditt liv) on Jan Troellin ohjaama ruotsalainen elokuva vuodelta 1966. Troellin esikoisohjaus perustuu Eyvind Johnsonin neliosaisen, osin omaelämäkerrallisen romaanisarjan (1934–1937) toiseen osaan, joka on suomennettu nimellä Tällaista on elämäsi. Hitaasti etenevässä, sekä mustavalko- että värifilmille kuvatussa tarinassa Olof muuttaa 14 vuoden iässä kotoaan, aikuistuu 1910-luvun Ruotsissa ja päättää ryhtyä kirjailijaksi. ==Rooleissa== ==Vastaanotto== Suomessa elokuva sai teatteriensi-iltansa lokakuussa 1968. Yle TV1 on esittänyt sen 1975 ja 1978. Elokuva julkaistiin suomeksi myös kahdella VHS-kasetilla. Vuonna 1995 ruotsalaisen Nöjesguiden- lehden äänestyksessä Ruotsin kaikkien aikojen parhaista elokuvista Tässä on elämäsi sijoittui neljänneksi. Helsingin Sanomien Rauno Murjun mielestä Jan Troell jaksaa syventyä aiheeseensa huolella, kertoa tarinan vakaasti muttei kuivasti. Kuvaajana Troell on hänestä herkkä luonnon ja maisemien lyyriselle kauneudelle. ”Tässä on elämäsi onkin eräänlaista uusimuotoista runollista realismia. Ihmiset istuvat ajassaan ja teoissaan kun räätälintekemässä mittatilauspuvussa – missään saumassa ei virhettä näy.” Video-oppaassa vuodelta 1994 Bello Romano antoi elokuvan videotallenteelle kaksi tähteä viidestä, mikä teoksen mukaan vastaa sanallista arviota ”keskinkertainen”. == Lähteet == Luokka:Jan Troellin ohjaamat elokuvat Luokka:Vuoden 1966 ruotsalaiset elokuvat
Tämän miehen on kuoltava!

Tämän miehen on kuoltava! (Que la bête meure) on Claude Chabrolin käsikirjoittama ja ohjaama italialais-ranskalainen jännityselokuva vuodelta 1969. Siinä mies lähtee etsimään yliajajaa, joka surmasi hänen poikansa. Hän saa selville että autossa istui myös muuan näyttelijätär ja tekeytyy elokuvakäsikirjoittajaksi päästäkseen tämän puheille. Löytäessään syyllisen hän huomaa tämänkin olevan perheellinen mies omine ongelmineen. Kostohalut alkavat hiipua ja asiat mutkistua. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. ==Rooleissa== == Lähteet == Luokka:Vuoden 1969 ranskalaiset elokuvat Luokka:Vuoden 1969 italialaiset elokuvat Luokka:Psykologiset jännityselokuvat Luokka:Claude Chabrolin ohjaamat elokuvat
Vastajärvi

Vastajärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen. == Maantietoa == Järven pituus on 500 metriä, leveys 200 metriä ja pinta-ala on 5,4 hehtaaria. Järvei sijaitsee notkossa kahden peltomaan välissä. Järveen laskee neljä tulo-ojaa, jotka tuovat vettä metsämaailta. Osa ojista saavat vetensä lähteistä ja yksi niistä on Jylhäjärven laskuoja. Samassa ojassa sijaitsee myös pieni ja kapea Tilkkusjärvi. Luusua sijaitsee järven itäpäässä ja sieltä laskee 1,9 kilometriä pitkä laskuoja Vastajärvenoja, joka laskee Mahnalanselän pohjoispäässä olevan Enonselän Lehtiniemenlahteen. Rantaviivan kokonaispituus on 1,2 kilometriä ja sen rannoilla on asutusta. Läheisyydessä sijaitsee kolme maatilaa. Järvelle pääsee seuraamalla yhdystietä 2611 Sirkkalaan, jossa käännytään Jylhäjärvelle vievälle tielle ja ajetaan sitä noin kilometri. Kaavassa järven pohjoisrannalle ehdotetaan suojavyöhykettä. == Historiaa == Kalmbergin kartastossa järven nimi kirjoitettiin Wastjärvi ja sen pohjoiskärki oli silloin pitempi. Tilkusjärveltä tuleva oja ei silloin yltänyt Jylhäjärvelle saakka. Se laski omaa ojaa myöten Lehtiniemenlahteen. == Lähteet == == Aiheesta muualla == * Kalasaallis.com: Iso hauki Luokka:Mahnalanselän lähialue Luokka:Hämeenkyrön järvet
Jylhäjärvi (Hämeenkyrö)

Jylhäjärvi on Pirkanmaalla Hämeenkyrössä ja Sastamalassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen. == Maantieto == Järven pituus on 350 metriä, leveys 200 metriä ja pinta-ala on 4,4 hehtaaria. Järven ympäristössä korkeuserot ovat vähäisiä ja rannat ovat tasaisina soistunutta metsämaata. Järveen laskee vain yksi tulo-oja eikä sen valuma-alueella sijaitse muita järviä. Järven pohjoispäässä sijaitsevasta luusuasta lähtee 1,9 kilometriä pitkä laskuoja, joka laskee Vastjärveen. Puolivälissä ojaa sijaitsee pieni ja kapea Tilkkusjärvi. Rantaviivan kokonaispituus on 950 metriä ja rannoille on rakennettu kolme loma-asuntoa. Järven ympäristössä on vielä kolme maatilaa. Järvelle pääsee seuraamalla yhdystietä 2611 Sirkkalaan, jossa käännytään Jylhäjärvelle vievälle tielle ja ajetaan sitä yli kolme kilometriä. Toinen reitti alkaa Porin ja Tampereen väliseltä valtatieltä 11, josta käännytää Kauniaisten tiehaarasta pohjoiseen. Järvi sijaitsee sen eteläpuolella olevaa kolmen kunnan yhteistä rajapyykkiä. Sastamalan raja ylittää järven lounaispään, mutta suurin osa järveä kuuluu Hämeenkyrön puolelle. Nokian raja ohittaa järven etelärannan kymmenen metrin etäisyydeltä. Sastamalan puolella aluetta kutsutaan Jylhänmaaksi. == Historiaa == Kalmbergin kartastossa järven laskuoja ei kulkenut nykyistä Tilkusjärven ja Vastajärven reittiä, vaan se laski suoraan Haapaniemenkulman suuntaan ja sieltä Lehtiniemenlahteen. Kartan nimistössä on epätarkkuutta, sillä järven nimeksi on merkitty Kangarijärvi, jollainen on lounaassa (Kankari) ja jota Kalmbergin kartassa kutsuttiin Kangasjärveksi. == Muuta == Järven rannalla on myös Nokian helluntaiseurakunnan käytössä oleva Jylhäjärven leirikeskus. == Lähteet == Luokka:Mahnalanselän lähialue Luokka:Mouhijärven järvet Luokka:Hämeenkyrön järvet
HMS Larne (J274)

HMS Larne (viirinumero J274) oli Britannian kuninkaallisen laivaston vuonna 1943 valmistunut Algerine-luokan miinanraivaaja. == Valmistus == Alus tilattiin Renfrewistä Lobnitzilta, missä köli laskettiin 25. tammikuuta 1943. Alus laskettiin vesille 2. syyskuuta ja valmistui vielä samana vuonna 22. marraskuuta.Williams, Jack s. 367 == Palvelus == Toisen maailmansodan aikana alus oli 7., 6. ja 5. miinanraivaajalaivueessa. Alus luovutettiin 1946 Italialle, joka liitti sen laivastoonsa siirtomaakorvettina nimellä Ammiraglio Magnaghi. Alus nimettiin 1948 uudelleen Eritreaksi ja edelleen 1951 Alabardaksi. Alus oli luokiteltu huhtikuussa 1950 uudelleen sukellusveneentorjuntakorvetiksi. Aluksen aseistuksena oli etukannella yksi neljän tuuman 47 pituuskaliiperin tykki sekä neljä 37 millimetrin ilmatorjuntatykkiä. Lisäksi aluksella oli neljä Menon- sukellusveneentorjuntaheitintä ja kaksi syvyyspommikiskoa, joissa kummassakin neljä syvyyspommia. Vuonna 1954 aluksen 37 millimetrin tykit korvattiin neljällä 40 millimetrin 56 pituuskaliiperin tykillä. Kahta vuotta myöhemmin aluksen etukannen tykin tilalle rakennettiin majoitustiloja, kun aluksesta tehtiin korvettien johtoalus. Se poistettiin alusluettelosta 1. heinäkuuta 1968 ja alus romutettiin 1980 La Speziassa.Gardiner, Robert s. 215 ==Lähteet== * * === Viitteet === Luokka:Kuninkaallisen laivaston Algerine-luokan miinanraivaajat Luokka:Yhdistyneen kuningaskunnan toisen maailmansodan miinanraivaajat
RN Aliseo

RN Aliseo () oli Italian kuninkaallisen laivaston vuonna 1943 valmistunut Ciclone-luokan torpedovene. == Valmistus == Alus tilattiin Castellammare di Stabiasta Navalmeccanicalta, missä köli laskettiin 16. syyskuuta 1941. Alus laskettiin vesille vuotta myöhemmin 20. syyskuuta 1942 ja liitettiin laivastoon 28. helmikuuta 1943.Whitley, M. J. s. 174 == Palvelus == Alus luovutettiin 1949 sotakorvauksena Jugoslavialle, joka liitti sen laivastoonsa nimellä Biokovo (RE-52). Alus varustettiin yhdysvaltalaisella elektroniikalla. Se poistettiin alusluettelosta 1971.Gardiner, Robert 1947-1995 s. 646 ==Lähteet== * * * === Viitteet === Luokka:Ciclone-luokan torpedoveneet Luokka:Italialaiset toisen maailmansodan torpedoveneet
RN Ardente

RN Ardente () oli Italian kuninkaallisen laivaston vuonna 1942 valmistunut Ciclone-luokan torpedovene. == Valmistus == Alus tilattiin Genovasta Ansaldolta, missä köli laskettiin 7. huhtikuuta 1941. Alus laskettiin vesille reilua vuotta myöhemmin 27. toukokuuta 1942 ja liitettiin laivastoon vielä samana vuonna 30. syyskuuta.Whitley, M. J. s. 174 == Palvelus == Alus upposi 12. tammikuuta 1943 kolaroituaan RN Grecalen kanssa. ==Lähteet== * * === Viitteet === Luokka:Ciclone-luokan torpedoveneet Luokka:Italialaiset toisen maailmansodan torpedoveneet Luokka:Ansaldo
RN Animoso

RN Animoso () oli Italian kuninkaallisen laivaston vuonna 1942 valmistunut Ciclone-luokan torpedovene. == Valmistus == Alus tilattiin Genovasta Ansaldolta, missä köli laskettiin 3. huhtikuuta 1941. Alus laskettiin vesille 15. huhtikuuta 1942 ja liitettiin laivastoon vielä samana vuonna 14. elokuuta.Whitley, M. J. s. 174 == Palvelus == Alus luovutettiin 1949 sotakorvauksena Neuvostoliitolle, joka liitti sen laivastoonsa nimellä Ladny. Se siirrettiin 1951 toisarvoisiin tehtäviin.Gardiner, Robert 1947-1995 s. 369 ==Lähteet== * * * === Viitteet === Luokka:Ciclone-luokan torpedoveneet Luokka:Italialaiset toisen maailmansodan torpedoveneet Luokka:Ansaldo
RN Ardimentoso (1942)

RN Ardimentoso () oli Italian kuninkaallisen laivaston vuonna 1942 valmistunut Ciclone-luokan torpedovene. == Valmistus == Alus tilattiin Genovasta Ansaldolta, missä köli laskettiin 7. huhtikuuta 1941. Alus laskettiin vesille 27. kesäkuuta 1942 ja liitettiin laivastoon vielä saman vuoden lopulla 14. joulukuuta.Whitley, M. J. s. 174 == Palvelus == Alus luovutettiin 1949 sotakorvauksena Neuvostoliitolle, joka liitti sen laivastoonsa nimellä Liuty. Se siirrettiin 1951 toisarvoisiin tehtäviin.Gardiner, Robert 1947-1995 s. 369 ==Lähteet== * * * === Viitteet === Luokka:Ciclone-luokan torpedoveneet Luokka:Italialaiset toisen maailmansodan torpedoveneet Luokka:Ansaldo
RN Ardito

RN Ardito () oli Italian kuninkaallisen laivaston vuonna 1942 valmistunut Ciclone-luokan torpedovene. == Valmistus == Alus tilattiin Genovasta Ansaldolta, missä köli laskettiin 3. huhtikuuta 1941. Alus laskettiin vesille 16. maaliskuuta 1942 ja liitettiin laivastoon vielä samana vuonna 30. kesäkuuta.Whitley, M. J. s. 174-175 == Palvelus == Saksalaiset valtasivat aluksen 1943 aluksen, jonka liittivät laivastoonsa nimellä TA26. Alus tuhoutui toisen maailmansodan lopulla. ==Lähteet== * * === Viitteet === Luokka:Ciclone- luokan torpedoveneet Luokka:Italialaiset toisen maailmansodan torpedoveneet Luokka:Ansaldo